***Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2016. május 30-i soros ülésére***

***Előterjesztés címe és tárgya:***

***Előterjesztő: Tóth Erika polgármester***

***Az előterjesztést készítette: dr. Sisa András jegyző***

 ***Harangozó Lászlóné jegyzőkönyvvezető***

***Tisztelt Képviselő-testület!***

*Az NFP Nemzeti Fejlesztési Programiroda Nonprofit Kft.-t (a továbbiakban: Társaság) valamint Önkormányzatunk az Európai Unió vagy más nemzetközi szervezet felé vállalt kötelezettséggel összefüggő, a 2007-2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014-2020 programozási időszakban a szennyvízelvezetési és -tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014. (XII. 19.) Korm. rendeletben (a továbbiakban: Korm. rendelet) foglaltak alapján, 2016 április 5. napján, a Bicske szennyvízhálózatának és szennyvíztisztító telepének fejlesztése, bővítése megnevezésű projekt közös megvalósítása céljából konzorciumi megállapodást kötött.*

*A Korm. rendelet 7. § (3) bekezdése valamint a konzorciumi megállapodás 5. a.) pontja alapján a Társaság a projektekkel összefüggésben kidolgozza a közbeszerzések egységes lebonyolításának rendszerét és lebonyolítja a közbeszerzési eljárásokat.*

*Az árubeszerzésre és építési beruházásra vonatkozóan a Társaság által keretmegállapodásos eljárás került megindításra, amely két szakaszos eljárás első szakaszát a keretmegállapodás(ok) aláírása zárja le, amelynek aláírója a Társaság. Ezt követően – a projekt műszaki tartalmának véglegesítése után, versenyújranyitás/konzultáció lebonyolításával – az eljárások második szakaszának végén már konkrét egyedi szerződés kerül megkötésre, amelynek aláírója az Önkormányzat képviselője lesz.*

*Fentiek alapján – a konzorciumi megállapodásban foglaltakon túl – a Társaság kezdeményezi illetve kéri az Önkormányzat felhatalmazását arra vonatkozóan, hogy a projekt megvalósításához szükséges árubeszerzés és építési beruházás keretmegállapodásos közbeszerzési eljárás(ok) lefolytatását, a nyertes ajánlattevő(k) kiválasztását követően, az Önkormányzat nevében és annak javára* ***a Társaság aláírja a keretmegállapodásos eljárás(ok) első szakaszát lezáró kivitelezési/vállalkozási keretmegállapodás(oka)t****.*

***Csabdi, 2016. június 30.***

 *Tisztelettel:*

 ***Huszárovics Antal***

 ***polgármester***

***Határozati javaslat:***

***Csabdi Község Önkormányzat***

***Képviselő- testületének***

*……****/2016. (VI.30.) számú határozata***

*Csabdi Község Önkormányzat Közgyűlése/Képviselő Testülete jelen határozat keretében úgy dönt, hogy a Bicske szennyvízhálózatának és szennyvíztisztító telepének fejlesztése, bővítése megnevezésű projekt megvalósítása érdekében a jelen határozat melléklete szerinti Felhatalmazó nyilatkozat tartalmát elfogadja.*

*A Képviselő testület felhatalmazza Huszárovics Antal polgármestert a Felhatalmazó nyilatkozat aláírására.*

 ***Felelős: Polgármester***

 ***Határidő: Azonnal***